NaiveNeuron/SloPal huggingface dataset:
Blaha, Ľuboš, podpredseda NR SR (2024-05-03):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani spravodajkyňa a pani navrhovateľka. Ale myslím, že pani spravodajkyňa sa hlásila ako prvá, dobre tomu rozumiem, či vám to je jedno? Vám to je jedno obidvom. No vy by ste asi mali ísť ako prvá. Takže pani poslankyňa, navrhovateľka pani Simona Petrík, nech sa páči.
Remišová, Veronika, poslankyňa NR SR (2018-12-06):
Ďakujem kolegovi Hegerovi a ja len doplním, že pozrite, aj pánovi Kažimírovi by sa dalo vytýkať, že on je podpredseda najsilnejšej strany na Slovensku. Ja by som, ja teda verím, že pán Kažimír, ak sa stane guvernérom v Národnej banke Slovenska, tak z tohto postu rezignuje, lebo tá banka naozaj musí byť nezávislá, ale pánovi Kažimírovi sa nedá vytýkať, že by nemal dostatok skúseností na tento post. A to, že tam bude mať pravú ruku viceguvernéra, ktorý nemá skúsenosti, je neschopný a pohyboval sa v takej spoločnosti, ako sa pohyboval, tak to veľmi sťaží situáciu aj samotnému guvernérovi.
Pfundtner, Edita, poslankyňa NR SR (2015-11-27):
Vážená pani predsedajúca, v rozprave vystúpili dvaja poslanci, nepodali však žiadny návrh. Dajte, prosím, hlasovať o tom, že návrh zákona postúpime do druhého čítania.
Pellegrini, Peter, predseda NR SR (2024-01-16):
Musíte všetkých.
Klus, Martin, poslanec NR SR (2019-09-19):
Chcem sa poďakovať kolegovi Ondrovi Dostálovi za to, že veľmi jasne vysvetlil, v čom spočíva symbolika tohto predloženého návrhu zákona. Symbolika v osobe práve Milady Horákovej. Tých 247 mužov a jedna žena, to je niečo, čo sa, samozrejme, nedá obísť mlčaním. A ak spomínal napríklad aj to, že nacisti ju na trest smrti len odsúdili a komunisti to vykonali, tak toto je dostatočne silný dôvod na to, aby práve tento deň sme si pripomínali ako, ako deň pamätný. Veľmi dôležité je v tejto súvislosti zdôrazniť, že ide o pamätný deň. Kopírujeme históriu Československej republiky, a preto je z nášho uhla pohľadu nevyhnutné, aby sme nevymýšľali nejaké nové dni v tejto súvislosti, ale aby sme hovorili o spoločnej histórii Čechov a Slovákov, ktorú sme, bohužiaľ, v tomto prípade zažívali v tých kritických päťdesiatych rokoch spoločne, hoci teda treba povedať, že Česká republika predsa len trošičku tvrdšie ako republika slovenská. Keď mal Ondrej Dostál potrebu zdôrazniť, že je to pamätný deň, tak tu by som tiež ja rád doplnil, že máme tu štátne sviatky alebo dni pracovného pokoja, ku ktorým minimálne časť občanov nemá žiadny vzťah. My dlhodobo napríklad hovoríme o Dni Ústavy Slovenskej republiky a máme tu aj niektoré cirkevné sviatky, ktoré nekopírujú demografickú štruktúru občanov Slovenskej republiky. Tu hovoríme o pamätnom dni a o spoločnej histórii. Toto by sme mali mať na pamäti, keď budeme o tomto návrhu zákona hlasovať. Ďakujem pekne.
Blaha, Ľuboš, podpredseda NR SR (2024-02-09):
Ďakujem pekne, pán poslanec. Na vaše vystúpenie evidujem štyri faktické poznámky. Ako prvý sa prihlásil pán poslanec Jozef Pročko. Nech sa páči, máte slovo.
B. Bugár, podpredseda NR SR: (2002-02-13):
R. Hofbauer, poslanec: Finančné prostriedky BMG Investu a Horizontu Slovakia ani zďaleka nešli iba do TA 3. Platili sa z toho aj finančné prostriedky na tento vládny plátok Profit, ktorý od rána do večera oslavoval vládu, Mikloša, Schmögnerovú, Dzurindu a všetkých ostatných. Vydával to BMG Invest, môžete si prečítať. Reklamy na to dávali na Horizont Slovakia, na TA 3, na BMG Invest. Posledné reklamy boli v poslednom decembrovom čísle, v januárovom už nie. Horizont Slovakia už vedel, že ide do krachu. Ale, pán Mikloš, môžete byť vcelku spokojný, nikto vás neodvolá, pretože z dobre informovaných kruhov som počul, že pán Pavol Kanis bude pokračovať v stavbe vily. (Veľký smiech v sále.)
Zmajkovičová, Renáta, podpredsedníčka NR SR (2012-05-15):
Pýtam sa, vážené panie poslankyne, vážení páni poslanci, či ste všetci využili svoje právo hlasovať. (Súhlasná reakcia pléna.) Áno. Vyhlasujem tajné hlasovanie za skončené. Poprosím overovateľov, aby sa ujali svojej funkcie. Vyhlasujem prestávku. (Prestávka.) (Po prestávke.)
M. Dzurinda, predseda vlády SR: (2002-01-31):
A po druhé, nič nové ste vo svojom doplňujúcom vystúpení nepovedali. Viem, že Ústavný súd viackrát vyslovil nesúlad ustanovení zákona s Ústavou Slovenskej republiky, ale sám som povedal prečo. Predovšetkým preto, lebo často sami meníte zákony a dopúšťate sa takýchto chýb. A mám informácie, vážená pani poslankyňa, že aj vy dávate takéto pozmeňujúce návrhy, a potom dochádza k nesúladu zákona s Ústavou Slovenskej republiky. Dôverujte viac vláde. Ďakujem pekne.
Bugár, Béla, podpredseda NR SR (2019-10-16):
Ďakujem. Teraz dávam slovo spoločnému spravodajcovi z výboru pre sociálne veci pánovi poslancovi Burianovi. Nech sa páči.
Kyselica, Lukáš, poslanec NR SR (2023-05-10):
Ďakujem veľmi pekne, pán predsedajúci. Pán minister, vážené pani poslankyne, páni poslanci, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada uznesením z 20. decembra 2022 pridelila návrh zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie. Poslanci Národnej rady, ktorí nie sú členmi výboru, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplývajú tri pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona pod tlačou 1299a bola schválená uznesením ústavnoprávneho výboru z 30. januára 2023. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení rokovacieho poriadku. Pán predsedajúci, otvorte, prosím, rozpravu.
Číž, Miroslav, podpredseda NR SR (2015-11-11):
S faktickou poznámkou sa hlási pán poslanec Zajac. Pokiaľ nikto iný sa nehlási s faktickou poznámkou, uzatváram možnosť prihlásiť sa s faktickou poznámkou. Slovo má pán poslanec Zajac.
Jurinová, Erika, podpredsedníčka NR SR (2015-12-11):
Pán poslanec Hraško.
Hrnčiar, Andrej, podpredseda NR SR (2019-12-05):
Pán poslanec Pčolinský (zaznelo mimo mikrofónu).
Blanár, Juraj, poslanec NR SR (2014-02-12):
Vážený pán predseda, vážené kolegyne, kolegovia, dovoľte mi, aby som uviedol, ďakujem veľmi pekne, aby som uviedol hlasovanie k zameraniu zahraničnej a európskej politiky na rok 2014. V rozprave celkom vystúpilo 17 poslancov, ani jeden nepredložil nejaký doplňujúci alebo pozmeňujúci návrh, takže môžeme pristúpiť k hlasovaniu, pán predseda.
Heger, Eduard, poslanec NR SR (2018-11-30):
Ďakujem veľmi pekne. Eugen, som rád, že si vyčerpal svoj čas, pretože je naozaj vidieť, že k rozpočtu sa dá rozprávať veľa. Ale napriek tomu, že si niektoré veci vynechal, tak si povedal veľmi hutné, hutné veci k rozpočtu. Ja by som možno vypichol pár z tých, ktoré si tak pomenoval a prvé je to s tými stíhačkami. To je veľmi dobrý dôvetok, ktorý je dôležité, aby tu zaznel a ja som to nejakým spôsobom opomenul. Ale to je presne to, že účtovne sa to dostane do deficitu až tej ďalšej vlády. To je akože extra kostlivec, ktorý sa tu necháva v skrini, pretože to je, myslím, 1,5 mld. eur, čo bude cez 1 % HDP. A to, ako budeme chcieť byť v prebytkoch, alebo ak vláda bude chcieť byť minimálne vo vyrovnanom rozpočte, tak znamená, že bude musieť mať plánovaný prebytok 1 %, aby to sa dostala na vyrovnaný, takže to akože extra kostlivec tým, že sa to proste zaúčtuje v jednom roku takýmto jednorazovým vplyvom. Takže na to treba poukazovať, aby naozaj bolo jasné, že toto je nezavinený a jednorazový vplyv, ak by tá vláda bola iná ako táto. Ak to bude tá istá, tak, samozrejme, je to zavinené, lebo si to sama naplánovala. Ale taktiež som rád, že si spomenul tie veľké riziká, pretože naozaj ten vyrovnaný rozpočet, ktorý je v tom záväznom roku prvýkrát napísaný, tak áno, môžme sa tomu potešiť, ale ako poznáme, naozaj papier znesie všetko a práve tá Rada pre rozpočtovú zodpovednosť aj NBS-ka poukázali, že tie riziká sú veľké a to znamená, že pravdepodobnosť dosiahnutia tohto vyrovnaného rozpočtu je nízka. Kiež by sa naplnila, budeme, samozrejme, tomu radi, ale nesmieme opomenúť práve tie veci, ktoré si hovoril aj o štrukturálnom salde, lebo tá štruktúra výdavkov, ktorú to štrukturálne saldo nejakým spôsobom odráža a ten vzorec je, samozrejme, komplikovanejší, ale pre krátkosť času je úplne kľúčová tá štruktúra výdavkov, aby bola zdravá. Ďakujem.
Horecký, Ján, poslanec NR SR (2023-12-08):
Ďakujem pekne pani kolegyni Tine Gažovičovej a tiež chcem zdôrazniť, že to, že dnes vyslovujeme jednomyseľnú podporu tomuto návrhu vládneho zákona, neznamená, že nás táto téma pustila a prestala zaujímať. Naozaj nechceme zaťažovať túto váženú snemovňu detailami tohto, tejto problematiky, ale tie detaily budú rozhodujúce pre úspešnú implementáciu aj tohto zákona a ďalšieho pokračovania v starostlivosti o deti, pôjde o uplatnenie štandardov, pôjde o zabezpečenie dostatku kvalifikovaných odborných zamestnancov, pôjde o nastavenie koeficientov vo vládnom nariadení 630, pôjde o vyhodnocovanie, zber dát z informačného systému EVUPP, do ktorého vstúpili všetky tieto zariadenia prevencie a poradenstva, niektoré prvýkrát, takže je tam ešte veľmi veľa práce, ktorú budeme sledovať, a pričom chceme konštruktívne pomáhať a upozorňovať na prípadné nedostatky. Ďakujem.
Hrnčiar, Andrej, podpredseda NR SR (2016-06-16):
Pán poslanec Dostál.
Galko, Ľubomír, poslanec NR SR (2015-06-19):
Ďakujem pekne. Už len krátka poznámka, lebo som to zabudol povedať v úvodnej reči. Chcem povedať, že veľmi dobre si uvedomujem, že skorej spadne meteorit tuto do Národnej rady, ako by poslanci SMER-u podporili niečo, čo navrhne Galko. Takže budem naozaj akceptovať, ak si toto osvojíte ako pozmeňovací návrh a predložíte to ako svoj vlastný návrh v druhom čítaní skráteného legislatívneho konania toho zákona, o ktorom som hovoril, ktorý prerokúvame, pretože my v SaS zastávame tú tézu, že nie je dôležité to, kto čo navrhuje, ale je dôležité, aby sa dobré veci prijali. Ďakujem pekne.
Pellegrini, Peter, predseda NR SR (2015-03-12):
Ospravedlňujem sa, ak som povedal iné meno, pán poslanec Beblavý je tam, pán poslanec Bublavý, samozrejme, nech sa páči.
Laššáková, Jana, podpredsedníčka NR SR (2015-06-24):
Pán spravodajca? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov . Vládny návrh zákona má tlač 1499. Spoločná správa výborov má tlač 1499a. Prosím ministra práce, sociálnych vecí a rodiny Jána Richtera, aby vládny návrh zákona odôvodnil. Nech sa páči, pán minister, máte slovo.
Pfundtner, Edita, poslankyňa NR SR (2015-12-02):
Vážená pani predsedajúca, kolegyne, kolegovia, dovoľte, aby som v zmysle ustanovenia § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh ústavného zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh ústavného zákona do 22. januára 2016. Zo znenia návrhu ústavného zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu vo výbore v zmysle uvedeného rozhodnutia Národnej rady, predsedu Národnej rady. Vážená pani predsedajúca, otvorte, prosím, všeobecnú rozpravu.
B. Bugár, podpredseda NR SR: (2005-06-28):
J. Cuper, poslanec: Vážený pán predsedajúci, vážený pán predseda ako predrečník. Váš prejav, lepšie povedané príhovor, lebo prejav sa myslí niečo rozsiahlejšie a zásadnejšie, bol o tom, že teda KDH podporuje túto vládnu koalíciu, čo je celkom prirodzené, pretože je jej prirodzenou súčasťou. Ale nie na to chcem reagovať. Vo svojej výpovedi ste povedali, že táto vládna koalícia úspešne bojuje proti korupcii aj mafii. Dovoľte, moje osobné poznatky sú asi takéto. Mám taký pocit, že táto vládna koalícia bojuje hlavne, alebo zneužíva štátny aparát, donucovací, na boj proti svojim politickým oponentom. Je pravda, že Šátek bol odvolaný zo svojej funkcie, ale je pravda aj to, že jeho ablatusi pokračujú vo vyšetrovaní niektorých káuz takým spôsobom, že človek stále má z toho dojem, ako keby tu nebolo 21. storočie a demokracia, ale že tu ide o selektívnu justíciu, že najprv sa vyberie protivník, čo pán premiér urobil kedysi svojím zásadným prejavom, keď povedal, že treba potrestať nás, pretože údajne máme krvavé paprče, dodnes sa nič nepreukázalo. Dodnes sa ani nezastavili niektoré kauzy, ktoré sa nezmyselne vyšetrujú a pravda je niekde inde. Dodnes si dovolí jedna zo svedkýň, matka údajnej obete tvrdiť, že bola zamestnaná istým zamestnávateľom len preto, aby robila volebnú kampaň SDKÚ. Takže ja sa pýtam, prečo... (Prerušenie vystúpenia časomierou.)
Mojš, Milan, poslanec NR SR (2017-05-11):
Ďakujem. Vážený pán predseda, vážené panie poslankyne, vážení páni poslanci, Výbor Národnej rady Slovenskej republiky pre hospodárskej záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov (tlač 552). Návrh zákona prerokúvame v skrátenom legislatívnom konaní, ktoré schválila Národná rada uznesením z dnešného dňa. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predseda Národnej rady Slovenskej republiky navrhujem, aby návrh zákona prerokovali výbory,  ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby navrhnuté výbory a gestorský výbor prerokovali predmetný návrh zákona ihneď. Ďakujem.
Nehézová, Jana, poslankyňa NR SR (2018-05-29):
Pán kolega, bola by som veľmi nerada, aby si niekto myslel, že chceme súdiť ženy, ktoré sa rozhodli zabiť svoje dieťa. Nedostali sme do vienka súdiť, dostali sme do vienka byť súdení. Som rada, že ste v sebe našli svedomie, svedomie podporiť návrh zákona o potratoch. Ako aj včera som sa vám poďakovala za podporu, urobím aj tak dnes, ale najviac ma poteší, ak skutočne stlačíte to tlačítko za. Ďakujem.
Danko, Andrej, predseda NR SR (2017-05-16):
Pani poslankyňa Dubačová.
P. Hrušovský, podpredseda NR SR: (2002-05-21):
(Hlasovanie.) 107 prítomných, 97 za, 7 sa zdržali, 3 nehlasovali. Návrh sme schválili. Ďalší návrh. P. Ošváth, poslanec: V súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu zákona...
Hlina, Alojz, poslanec NR SR (2013-06-04):
V rámci korektnosti, v rámci korektnosti – a vždycky som sa tak snažil postupovať – som povedal, že čo bude alebo čo je možné urobiť v rámci možností, nepreceňujem sa. Ale je možné ešte urobiť, je možné, pokiaľ sem nedôjde pán minister Borec a nepredloží sem, a toto spláchnete, čo pravdepodobne, ja to stiahnem, lebo sa nikto k tomu nevyjadril, čiže nemáte, chvalabohu, nebudete mať čo spláchnuť, ale určite by ste to spláchli. Ale pokiaľ sem pán minister Borec nepredloží v spolupráci s ministrom financií dva kľúčové zákony, ako môžete pomôcť státisícom ľudí na Slovensku, to znamená zákon o spotrebných úveroch a Exekučný poriadok, tak sa pokúsime, niektorí z nás, vášho ministra slávneho toho, ktorý má prioritu poskytovať právne ochrany pre drogových dílerov a konzumentov, odvolať, čo, samozrejme, sa v tejto sále nestretne s pochopením, ale ako pokus sa to bude ceniť. A potom nám už zostáva jediná a posledná možnosť gradácie deja a to už je, sú akty pomaly zúfalstva, ale častokrát sa veci zvykli pohnúť, keď už nebolo kde inde ujsť. Existuje ešte také niečo ako okupačný štrajk ministerstva spravodlivosti a to je tá krajná možnosť a je vysoký predpoklad, že k tomu niektorí ľudia pristúpia, lebo nebudú mať inú možnosť, ako tú vašu, múr tej ignorácie a nezáujmu a nulovej sociálnej empatie prekonať a prebiť. Ale verím, vážení, starý generál Sun-c' povedal: „Najlepšia je tá vojna, ktorá nezačne.“ A ja som maličký, takýto maličký a ani nehovorím, ale aj niekedy aj maličká vec môže na konci zmeniť svet. Niekedy je to lepšie nepokúšať, nenapínať tú tetivu a povedať, naozaj ten rozsah je tak veľký, že to sa už nedá ustáť. Vážení, toto sa nedá ustáť. Ďakujem pekne.
Bugár, Béla, podpredseda NR SR (2020-02-25):
Pán poslanec Poliačik tu nie je, ostatní už stratili poradie, takže otváram teraz možnosť sa prihlásiť ústne do rozpravy. Prosím vás, skúste tam napísať, že... Takže do rozpravy raz, dva, tri, štyri, päť, šesť, sedem, sedí vec? Nikto už nechce sa prihlásiť, takže siedmi. Pani poslankyňa Antošová, ako prvá, nech sa páči, máte slovo.
P. Miššík, poslanec: (2007-06-29):
Správu o činnosti prokuratúry Slovenskej republiky za rok 2006 pridelil predseda Národnej rady Slovenskej republiky svojím rozhodnutím č. 318 na prerokovanie ústavnoprávnemu výboru, výboru pre obranu a bezpečnosť a výboru pre ľudské práva, národnosti a postavenie žien. Zároveň určil ústavnoprávny výbor za gestorský výbor. Všetky tri výbory odporučili Národnej rade správu schváliť, a to uzneseniami ústavnoprávny výbor č. 176, Výbor NR SR pre obranu a bezpečnosť č. 62, výbor pre ľudské práva, národnosti a postavenie žien svojím uznesením z 12. júna 2007 č. 66. Prvé dva zároveň odporučili požiadať vládu Slovenskej republiky, aby v systemizácii za rok 2008 zvýšila počty systemizovaných miest prokurátorov o dvoch a štátnych zamestnancov prokuratúry o jedného na každej prokuratúre Slovenskej republiky. Gestorský výbor na základe stanovísk výborov k správe o činnosti prokuratúry Slovenskej republiky za rok 2006 vyjadrených v uzneseniach a stanovísk poslancov gestorského výboru odporúča Národnej rade Slovenskej republiky predloženú správu schváliť a požiadať vládu Slovenskej republiky o zvýšenie systemizovaných miest prokurátorov a štátnych zamestnancov tak, ako je to uvedené vyššie. Spoločná správa výborov vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky z 18. júna 2007 č. 183. Skončil som, pán predsedajúci, prosím, otvorte rozpravu, do ktorej sa hlásim.
Paška, Pavol, predseda NR SR (2014-07-03):
Pani podpredsedníčka Jurinová.
Žiga, Peter, podpredseda NR SR (2024-04-24):
Ďalší v rozprave vystúpi pán poslanec Čaučík.
Pellegrini, Peter, predseda NR SR (2015-12-08):
Samozrejme, to je úplne normálne. Procedurálny návrh, o ktorom nebolo možné rokovať počas toho, keď bol podaný vzhľadom na neuznášaniaschopnosť, tak, samozrejme, budeme o ňom hlasovať. Najprv budeme hlasovať o návrhu pána poslanca Poliačika presunúť hlasovanie o ústave. (Hlasovanie.) Prítomných 137 poslancov, za hlasovalo 55, proti bolo 78, zdržali sa 3, nehlasoval 1. Neschválili sme tento návrh. Teraz budeme dávať hlasovať o procedurálnom návrhu prerušiť rokovanie o novele Trestného zákona, nie ústavy, ale prebiehajúcej rozprave, ktorá prebieha od rána. (Hlasovanie.) Prítomných 137 poslancov, za hlasovalo 55, proti bolo 77, zdržali sa 3 poslanci, nehlasovali 2. Tieto body sme neschválili. Už sme pristúpili k hlasovaniu, pán poslanec Vašečka. (Reakcia poslanca.) Nech sa páči.
Sulík, Richard, predseda NR SR (2011-07-07):
Nebojte sa, aj to sa stane jedného dňa, ale teraz, prosím vás pekne, pokračujte. Poznáte to, že princíp nádeje, pán Podmanický, len musíte dúfať. A prosím vás pekne, teraz pokračujte. Ďakujem vám.
Grendel, Gábor, podpredseda NR SR (2022-09-30):
Ďakujeme, pán poslanec. Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Marekovi Šefčíkovi, nech sa páči, pán poslanec.
Šeliga, Juraj, poslanec NR SR (2021-07-23):
Ďakujem pekne. Najprv pristúpime k hlasovaniu o pozmeňujúcich návrhoch zo správy výborov. Budeme hlasovať spoločne o bodoch 1 a 2, gestorský výbor odporúča schváliť. Prosím, dajte hlasovať.
Kuriak, Milan, poslanec NR SR (2023-05-03):
Ďakujem, pán predsedajúci. Ja vystúpim iba krátko, nakoľko chcem predniesť pozmeňujúci návrh. Takže, vážené pani poslankyne, vážení páni poslanci, vážený pán predsedajúci, dovoľte aj mne ako spolupredkladateľovi vystúpiť k predloženej novele zákona o starobnom dôchodkovom sporení. Dôvodom, prečo vystupujem v rozprave, je najmä prednesenie pozmeňujúceho návrhu, ktorého obsahom je posunutie účinnosti zákona na 1. jún 2023. Táto zmena vyplynula zo skutočnosti, že novela predmetného návrhu zákona bola presunutá na túto schôdzu, a teda je potrebné upraviť účinnosť zákona z pôvodne navrhovaného 1. mája 2023 na 1. jún 2023. K samotnému návrhu zákona by som chcel len uviesť, že ho rozhodne považujem za prospešný a ako spolupredkladateľ vyjadrujem presvedčenie, že novela zákona bude prínosná pre všetkých dotknutých sporiteľov či dotknuté subjekty. Teraz mi dovoľte prečítať pozmeňujúci a doplňujúci návrh. Pozmeňujúci návrh poslanca Národnej rady Slovenskej republiky Petra Kremského, Lucie Drábikovej a Milana Kuriaka k návrhu poslancov Národnej rady Slovenskej republiky Petra Kremského, Milana Kuriaka, Miloša Svrčeka, Lucie Drábikovej na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1380). V čl. III sa slová „1. mája“ nahrádzajú slovami „1. júna“. Ďakujem, toľko, skončil som.
Žiga, Peter, podpredseda NR SR (2023-11-29):
S faktickou poznámkou pán poslanec Pročko.
Kaščáková, Renáta, poslankyňa NR SR (2016-04-26):
Pán Kaliňák, vy ste širokým oblúkom odbočili od programového vyhlásenia vlády, rozohnili ste sa, až vám ofina lietala ako krídla havrana. Ale jedna z mála vecí, v ktorých ste sa z programového vyhlásenia vlády dotkli, bola reforma ESO a chcem pripomenúť tu prítomným poslancom aj vám, že reforma ESO je len jednou z radu mnohých ďalších aktivít reformy verejnej správy, ktoré musíme ako krajina vykonať, aby sme splnili tzv. ex ante kondicionality, čo sú predbežné podmienky stanovené Európskou úniou na to, aby sme ako krajina vôbec mali nárok na čerpanie prostriedkov z EŠIF. A pri poslednej kontrole plnenia týchto podmienok, ktorá bola vydaná k 31. 12. 2015, vyjadrila Európska komisia hlboké znepokojenie, nakoľko stále ešte nemáme prijatý zákon o štátnej službe a termín nám vyprší 31. júna 2016. Tým pádom zaradila vlastne plnenie tohto tematického cieľa do oblasti s vysokou mierou rizika. A vy na moju priamu otázku, či to stihneme do konca júna prijať zákon o štátnej službe, ste mi, ktorú som vám položila na výbore pre verejnú správu a regionálny rozvoj, ste mi odpovedali, že s najväčšou pravdepodobnosťou nie, ale že toto sa vás netýka, že to má na starosti Úrad vlády, že vy ste len jedno ministerstvo, ktoré na to nemá dosah. Ale ste podpredsedom vlády a viete veľmi dobre, že nesplnením ex ante kondicionalít je priamo ohrozené čerpanie eurofondov. Takže ak sa pýšite reformou ESO, popýšte sa aj tým, že priamo ohrozujete čerpanie eurofondov.
Heger, Eduard, poslanec NR SR (2018-06-19):
Ďakujem pekne, pán kolega. Ďalší apel na pána ministra. A mňa tak napadá, práve trošku to tak odľahčím, tá pesnička, myslím, že od Elánu, Čaba, neblázni!, že skúšali sme to naňho aj peniazmi a neviem ako. Tak taký apel tu vysielame aj na pána ministra, tak trošku tak možno zavtipkujem, že či pán minister podľahne tomuto apelu, a teda uchopí pevne tie verejné financie do rúk alebo ako, ale tak trošku to odľahčujem. Ďakujem.
Adamčík, Eduard, poslanec NR SR (2019-03-28):
Ďakujem za slovo, pán predseda. Chcem sa vyjadriť ku kolegyni pani poslankyni Zuzane Zimenovej aj ku Simone Petrík. Ja som rozčarovaný z toho, čo tu vyjadrujú teraz. Pamätám si na dobu, keď boli v jednej strane, za ktorú kandidovali, a keď kandidovali a keď sa uchádzali o posty v tejto strane, keď prejavovali svoje názory. Som z toho totálne rozčarovaný. Keby boli tieto svoje názory prejavovali takýmto spôsobom vtedy, tak dneska v tomto parlamente nesedia. A, bohužiaľ, cítim sa veľmi sklamaný a zodpovedný za to, že tu takéto názory teraz prejavujú. Hanbím sa za to. Ďakujem.
Grendel, Gábor, podpredseda NR SR (2020-04-29):
Ďakujem veľmi pekne. Budem veľmi stručný, nechcem zdržiavať pri tomto bode, ale musím povedať, že chcem aspoň pár slov verejne povedať k tomuto návrhu, s ktorým sa absolútne stotožňujem. A keď som si prečítal v médiách komunikáciu Threema medzi predsedníčkou tohto úradu a obžalovaným a neskôr na prvom stupni odsúdeným človekom z mafiánskych zoznamov, tak sa mi žalúdok obracal. Vtedy ešte nebola koronakríza a dúfal som, že toto bude jeden z úplne prvých návrhov, ktoré bude riešiť nová Národná rada. Takže som veľmi rád, že je to tu. A pani predsedníčka tohto úradu mala okamžite požiadať o odvolanie sama bez toho, aby sme to museli takýmto spôsobom riešiť. Jej komunikácia s Marianom Kočnerom nie je jej jediný prešľap vo funkcii. Mimoriadne nechutným spôsobom sa angažovala aj v kauze Čistý deň, to zatiaľ medializované nebolo, neviem, či niekedy bude. Ale dúfam, že nové vedenie tohto úradu urobí hĺbkový audit všetkých rozhodnutí bývalého vedenia, pretože naozaj to nebol, toto nie je jediný prípad a jediný dôvod na odvolanie pani Pőtheovej z tejto, z tejto funkcie. A to je asi všetko, čo by som chcel povedať. Určite tento návrh s radosťou podporím.
Hambálek, Augustín, poslanec NR SR (2022-11-08):
Ďakujem. V rozprave vystúpil pán poslanec Habánik a podal pozmeňujúci a doplňujúci návrh. Prosím, pán predseda, dajte hlasovať o návrhu podanom pánom poslancom Habánikom.
Figeľ, Ján, podpredseda NR SR (2012-07-25):
Ďakujem pekne. Nech sa páči, zaujmite miesto pre spravodajcu. Otváram všeobecnú rozpravu, do ktorej som dostal dve písomné prihlášky. Pán poslanec Beblavý a pán poslanec Simon sa hlási. Takže nech sa páči, pán poslanec Beblavý.
P. Hrušovský, predseda NR SR: (2005-06-30):
(Hlasovanie.) 132 prítomných, 89 za, 10 proti, 33 sa zdržalo. Bod 4 zo spoločnej správy sme schválili. J. Bielik, poslanec: Ďalej budeme hlasovať o bode 9 zo spoločnej správy s odporučením gestorského výbor schváliť.
Halúz, Milan, poslanec NR SR (2014-10-15):
Ďakujem. Prosím, dajte hlasovať o postúpení návrhu zákona do tretieho čítania ihneď.
Pellegrini, Peter, predseda NR SR (2024-01-16):
S reakciou na faktické pani poslankyňa Kolíková.
B. Bugár, podpredseda NR SR: (2005-11-08):
(Hlasovanie.) Prítomných 139, za 117, proti 2, hlasovania sa zdržalo 20. Konštatujem, že tento vládny návrh zákona sme schválili. Prosím pani poslankyňu Majdovú, aby uviedla hlasovania k vládnemu návrhu zákona o alternatívnej službe v čase vojny a vojnového stavu (tlač 1227). Nech sa páči. M. Majdová, poslankyňa: Pán predsedajúci, na úvod budeme hlasovať o deviatich bodoch pozmeňujúcej správy. Všetky majú odporúčanie gestorského výboru na schválenie.
Mikulec, Roman, poslanec NR SR (2023-11-28):
Ďakujem pekne. No, pán Jarjabek, pravda je len jedna a ja verím, že jedného dňa sa ju dozvieme, ale ja som rád, že minimálne pripúšťate, že existujú aj iné fakty, nielen tie, ktoré ste tu doteraz omieľali, a tvrdili ste, že vy máte pravdu. Takže aspoň vidím, že ste ma počúvali. Pán Nemky, nie, do parlamentu, si nemyslím, že patria dôkazy z trestných konaní, pretože my nie sme orgán činný v trestnom konaní ani súd, a to by ste si mali uvedomiť. A práve preto som hovoril, že tak pochybujem, že mnohí z vás, ako aj ja som nevidel spisy, takže môžme naozaj prezentovať len rôzne domnienky alebo to, čo bolo zverejnené, a ja som sa snažil presne to, čo bolo zverejnené, zosumarizovať a podať vám to ako fakty, pohľad trošku z iného, z iného, z inej strany, ako to tu bolo prezentované doposiaľ. Pán Gašpar síce tu nie je, ale jediný, kto tu manipuluje už dlhé roky, ste vy a naozaj je to vidieť aj na tých mnohých faktoch a na tom, ako, ako vytrhávate z kontextu, a myslím si, že tie dôkazy sú úplne jasné. No a, pán Muňko, viete, tak vy tu hovoríte o nejakých pohádkach a o tom, že by sa mala odtajniť správa. Asi by ste si mali uvedomiť, že tá správa kolovala veľmi krátko po jej zverejnení v parlamente už na internete, takže nie je čo odtajňovať, ale treba sa naozaj pozrieť na fakty a tými faktami je, že ani jeden z tých dôkazov, čo tam boli uvedené, sa nepotvrdil. Práve naopak. A prečítajte si rozhodnutia súdov. Ak chcete spochybňovať súdy, nezávislé súdy na Slovensku, tak to povedzte otvorene a nehovorte tu o nejakých rozprávkach.
Zemanová, Anna, poslankyňa NR SR (2018-10-16):
Pán kolega, by som vás odporučila prečítať si dôsledne § 8, kde sa jednoznačne ukladá kontrola obmedzení činností podľa § 3 ods. 3, ktoré, ktorý je celý o tom, čo sa zakazuje na chránenej vodohospodárskej oblasti, a túto kontrolu presúva rezort ministerstva životného prostredia na ministerstvo pôdohospodárstva. Toto v pôvodnom návrhu, ktorý bol v medzirezortnom pripomienkovacom konaní, takáto formulácia nebola. To je novinka, ktorú prináša pán minister, priniesol do vlády a do parlamentu. A čo sa týka Úradu verejného zdravotníctva, áno, tam bol aj zotrváva chaos a neplatí to, čo povedal pán minister, že práve sa posilňuje kontrola a informovanosť verejnosti ohľadom kvality podzemných vôd, pretože tuná vlastne zase sú tie ustanovenia úplne vágne a chýba tu kontrola a účinný výkon nad tým, nad zisteniami. A taktiež to, čo aj v tom pôvodnom návrhu, ktorý som tiež kritizovala, ale bolo to tam lepšie uvedené, kde vlastne bola povinnosť informovať, tak teraz to zostáva na úvahe tých orgánov, či nejakú informáciu zverejnia alebo nezverejnia. Čiže opätovne sa bude selektovať množstvo informácií, ktoré občan, obyvateľ chránenej vodohospodárskej oblasti dostane. A taktiež aj prevádzkovateľ, alebo samospráva. Ale nielen oni, ale pretože to sú poklady Slovenska, nerastné suroviny, pitná voda, ktorá je pokladom nás všetkých, a preto máme právo tieto informácie mať, a nie takýmto vágnym spôsobom umožňovať, vlastne spôsobovať chaos v legislatíve. Čiže to, čo vy hovoríte, ste nereagovali úplne na moje, moje slová, reagovali ste na to, čo som hovorila na výbore, ale v poriadku.
Hattas, Marek, poslanec NR SR (2020-09-23):
Dobrý deň, ďakujem za slovo. Vážení kolegovia, ja len jednoducho, len prosím, nekreslite čerta na stenu. Situácia v Nitre je naozaj úplne normálna, tak ako v iných krajských mestách, obdobná. Napríklad sa o tom hovorí aj v správe o bezpečnostnej situácii v meste Nitra, tam si to môžte prečítať. Ďakujem.
P. Hrušovský, predseda NR SR: (2005-05-24):
(Hlasovanie.) 135 prítomných, 134 za návrh, 1 nehlasoval. Návrh sme schválili.
P. Paška, predseda NR SR: (2007-10-25):
(Hlasovanie.) 146 prítomných, 83 za, 59 proti, 4 sa zdržali. Konštatujem, že návrh pána poslanca Valockého sme odsúhlasili.
P. Paška, predseda NR SR: (2009-04-16):
Ďalšia otázka je od pána poslanca Bačíka na pána ministra hospodárstva Ľubomíra Jahnátka a znie: „Vážený pán minister, neuvažujete o zavedení šrotovného i na niektoré vybrané elektrospotrebiče?“
Zajac, Pavol, poslanec NR SR (2014-03-21):
Martin, ďakujem ti za dnešné vystúpenie. Dneska si vystúpil, by som povedal, štandardne, normálne, dneska síce nebudeš v televízii, lebo včera si používal expresívnejšie slová, útočil si na KDH a hovoril si to o zmluvách a nechcem pokračovať ako ďalej. Áno, dneska si hovoril normálne. Áno, pápež František, ale aj pán Hrušovský v rozhovore pre jeden denník pripustil, že poďme legislatívne riešiť problémy aj ľudí, ktorí žijú rovnakého pohlavia, ktorí spolu žijú, poďme vyriešiť legislatívne to, aby nebol problém s dedením alebo s informovaním o zdravotnom stave. Ja osobne som presvedčený, že aj podľa dnešných legislatívnych zákonov a pravidiel sa to dá vyriešiť. Ale v žiadnom prípade nemôžme ísť touto cestou, že pôjdeme do registrovaných partnerstiev, ktoré postupne dáme na úroveň manželstva. Touto cestou, o tom som hovoril vo svojom vystúpení, touto cestou teda nie. Lebo vo všetkých krajinách, kde dneska sú manželstvá homosexuálnych párov, adopcie detí pre takéto páry, to začínalo tým, že najprv registrované partnerstvá. Ak sa dá legislatívne ošetriť ten problém, ktorý neustále je spomínaný pri spolužití partnerov rovnakého pohlavia, to znamená to dedenie, informovanie o zdravotnom stave, toto skúsme v legislatíve ošetriť. S takýmto návrhom keď prídete, budeme podstatu toho problému riešiť v Národnej rade, ale nie ideológiou, nie vykrikovaním, tým, že nejaké biznisy, tak ako ty si to včera robil na KDH. Aj pri tom drogovom zákone ste sa spojili so SMER-om a nevykrikovali sme, že ste urobili zmluvu.
Kubovič, Pavol, poslanec NR SR (2011-02-09):
Ďakujem za slovo. Pán poslanec, považujem za veľmi trúfalé z vašich úst hovoriť o tom, že ste presvedčený, že zákon, ktorý ste 25. 5. 2010 prijali na základe čísiel, ktoré ste spomínali, že z 25 občanov, ktorí požiadali o dvojaké občianstvo alebo o iné občianstvo bol len jeden, ktorý požiadal o maďarské občianstvo. Ja sa vás chcem len, chcem vám len pripomenúť, že v tom vašom zákone sa v jednom z paragrafov píše: „že ten, kto požiada o iné občianstvo iného štátu, stratí naše občianstvo.“ A potom, keď už ho stratí, mu prikazujete, že vám to má oznámiť. Tak ja sa vás pýtam. Ako toho občana iného štátu, pretože už stratil naše občianstvo, mu môžete vy prikázať, aby vám to oznámil? Takže predpokladám, že tieto čísla, o ktorých hovoríme, vôbec a určite nemáte žiadnu štatistiku, ktoré dokážu toto, že len ten jeden občan, naozaj, na Slovensku maďarskej národnosti požiadal o toto občianstvo. A bol by som veľmi rád, aby ste mi povedali ako to viete overiť. Pán poslanec, hovorili ste rôzne ďalšie politické poučky. No, ja osobne si myslím, že práve vaším návrhom ste pánovi Orbánovi umožnili splniť jeho sen o zjednocovaní Maďarov, pretože vaším zákonom vytvárate maďarských občanov na území suverénnej Slovenskej republiky. Som presvedčený, že pán Orbán po schválení tohto vášho zákona si v Budapešti otvoril šampanské a vôbec nedúfal, že Slovensko bude ústretové, až takto k jeho návrhom.
O. Nachtmannová, poslankyňa: (2008-04-02):
Pán predseda, prosím, dajte hlasovať o tomto návrhu.
P. Hrušovský, predseda NR SR: (2005-11-09):
(Hlasovanie.) 136 prítomných, 117 za, 16 sa zdržalo, 3 nehlasovali. Návrh sme schválili. Pristúpime k tretiemu čítaniu . Otváram rozpravu o návrhu zákona o službách zamestnanosti. Konštatujem, že do rozpravy sa nehlási nik z prítomných poslancov, preto rozpravu končím. Pristúpime k hlasovaniu o vládnom návrhu zákona o službách zamestnanosti ako o celku so schválenými pozmeňujúcimi návrhmi s odporúčaním gestorského výboru... Ľ. Navrátilová, poslankyňa: Schváliť.
Sulík, Richard, predseda NR SR (2011-03-23):
Ďakujem. S faktickou poznámkou sa prihlásil jeden poslanec. Uzatváram možnosť. Nech sa páči, pán poslanec Chren.
Kalivoda, Peter, poslankyňa NR SR (2024-02-15):
Ďakujem pekne, pán predsedajúci. Ja by som možno chcel poprosiť aj kolegov, kolegov z Progresívneho Slovenska, aby sme nerobili len kritiku pre kritiku. Ja naozaj na tomto návrhu zákona nevidím, nevidím nič zlé, práve naopak, ja si myslím, že by nám všetkým malo záležať na tom, aby kultúrne pamiatky nekončili v rukách iných krajín, tak ako sa to dnes deje na juhu Slovenska. A ja dokonca, ten, kto zažil negociáciu s ministrom financií a s ministerstvom financií v nejakej forme, tak vie, že tých 30 dní je na to naozaj objektívne málo, a dokonca ja si myslím, že aj 60 dní je taká hraničná lehota, a ja osobne by som si vedel predstaviť aj 90-dňovú túto lehotu, ale tak to už je len možno môj názor, predkladateľ zrejme má dôvody, pre ktoré túto, túto lehotu navrhol. Ale naozaj, skúsme sa rozprávať vecne o takýchto veciach. A predsa na tom, aby kultúrne pamiatky zostávali v rukách Slovenskej republiky, nám musí záležať všetkým rovnako, či sme z takej politickej strany, alebo z takej. Ďakujem pekne.
Gašpar, Tibor, poslanec NR SR (2024-02-08):
Budeme hlasovať o bode 175 druhého pozmeňujúceho návrhu poslanca Galka.
T. Bastrnák, poslanec: (2005-10-27):
A, samozrejme, je to aj problém kvôli tomu, lebo pán MUDr. Novotný mal pravdu v tom, že čo tým chceme dosiahnuť. Teraz boli jasné pravidlá hry rok, rok a pol známe a neudiali sa veci, ktoré sme očakávali. Myslíme si, že teraz za 3 mesiace sa to vyrieši? Ja si myslím, že nie. Voľby sú v decembri, druhé kolo, nové VÚC-ky sa sformujú v januári, polovička ľudí ešte nebude vedieť, o čom sú tieto dlhy napr. Vo februári začnú sa tým zaoberať, do konca marca nestihnú nič. Takže preto skôr by sme mali rozprávať o zodpovednosti tých, ktorí tam doteraz sedeli, eventuálne neriešili túto situáciu buď preto, ako pán poslanec Gabriel hovoril, lebo nemohli. A to tiež je problém, a to kvôli tomu lebo to robiť nechceli. Takže preto hovorím, že chápem obidve strany. Viem, že je to veľmi citlivý problém. Nikto nechce od 1. 1. 2006 položiť nemocnice, ale v každom prípade zatiaľ fakt vidím, že to, že o 3 mesiace sa to posunie, nie je systémové. A bojím sa, že tým nič nedosiahneme, len to, že pravdepodobne vo februári alebo v marci budeme mať tu znovu návrh na to, aby sme to ešte odložili o rok, o dva alebo o tri roky. A to už bude problém kvôli tomu, lebo tým pravdepodobne len prehlbujeme tú agóniu, čo je v zdravotníctve. Ďakujem pekne.
Ďuriš Nicholsonová, Lucia, podpredsedníčka NR SR (2018-10-23):
Pani poslankyňa Zimenová.
Pellegrini, Peter, predseda NR SR (2015-05-21):
Ďakujem veľmi pekne, pán poslanec. S faktickou poznámkou pán poslanec Martvoň, nech sa páči.
B. Bugár, podpredseda NR SR: (2002-11-07):
K. Džupa, poslanec: Vážený pán predsedajúci, vážený pán minister, členovia vlády, dámy a páni, vládny návrh zákona, ktorým sa mení a dopĺňa zákon Národnej rady Slovenskej republiky č. 273/1994 Z. z., ohraničuje ďalšie nabaľovanie problémov, ktoré vyplývajú z ich dlhodobého neriešenia. Súbežne ale prináša aj riziká, ktoré v krátkej budúcnosti môžu viesť a asi aj povedú v konečnom dôsledku k zníženiu úrovne poskytovaných zdravotníckych služieb. Následne tým môžu priniesť škodu pre pacienta, poskytovateľov a štát. Totiž jeho účinnosť automaticky naštartuje obranné ochranné mechanizmy u objednávateľov zdravotnej starostlivosti, čo v konečnom dôsledku môže viesť k zníženiu objemu a šírky objednávaných služieb, čo môže ohroziť najmä tých, ktorých kategorizujeme do skupiny pacientov s multifaktoriálnou polymorbiditou a dlhodobo chorých. Zároveň priamo alebo nepriamo, úmyselne alebo neúmyselne bude vytvárať situáciu, keď týchto pacientov chorých budeme presmerúvať, ako to povedal aj pán poslanec Paška, smerom do Všeobecnej zdravotnej poisťovne, ktorá túto expanziu nemusí zvládnuť. Čo sa týka poskytovateľov, môže ich nútiť prehodnotiť objem a obsah poskytovaných služieb a tovarov vrátane liekov, čo sa dokonca môže dostať do protipólu so zákonom, povinnosťou zabezpečovať zdravotnú starostlivosť. A toto už dopad na pacienta bude prinášať, lebo v mnohých prípadoch poskytovateľ zdravotnícku službu, zdravotnú starostlivosť poskytnúť bude musieť, ale to nemusí znamenať, že ju bude mať garantovanú pacient. Čiže vznikne tlak, aby úhrady predchádzali služby. A tento vývoj už dopadne nielen na odbornú a organizačnú súčasť zdravotnej starostlivosti, ale hlavne má už závažný právny a právno-etický rozmer. Tieto aspekty novelizácie zohľadňovali sme, keď sme vo Výbore Národnej rady pre zdravotníctvo nepodporili túto novelizáciu. Tým nechceme povedať, že nepodporíme novelizáciu zákona ako celok. Naopak, domnievame sa, že je potrebná. Preto, že novelizácia čiastočne rieši starý problém, ale môže naštartovať reťazenie ďalších nových, nezávidím ministerstvu zdravotníctva, tobôž nie pánu ministrovi túto situáciu, pretože nielenže musí dorobiť všetko, čo predchádzalo novelizácii, ale sa musí súbežne pripraviť na vykonanie preventívnych krokov a riešenie dôsledkov uvedeného možného reťazenia, čo, samozrejme, berie čas a energiu. Ale nakoniec zodpovednosť ostane na ňom a možno, ja mu to neprajem, bude mať pri takomto vývoji niekto dôvod personifikovať uvedený vývoj. Ďakujem.
Jurinová, Erika, podpredsedníčka NR SR (2015-06-25):
Ďakujem, pán minister. Ďalšiu v poradí položil opäť pán poslanec Miroslav Kadúc, ale vzhľadom k tomu, že bol jej obsah uvedený už v odpovedi na otázku č. 5, pán poslanec netrvá na samostatnej odpovedi. Pokračujeme vylosovanou otázkou č. 9, opäť položil pán poslanec Miroslav Kadúc pánovi ministrovi školstva, vedy, výskumu a športu Jurajovi Draxlerovi. Otázka znie: „Jedným z dôvodov pozastavenia akreditácie Paneurópskej vysokej školy bolo aj vykonávanie výučby mimo sídla školy, najmä v Českej republike. Podľa dostupných informácií má detašované pracoviská v zahraničí aj ďalšia súkromná škola, Vysoká škola Danubius. Prichádza do úvahy obdobný postup pozastavenia akreditácie aj v tomto prípade?“ Nech sa páči, pán minister, máte slovo.
Kollár, Boris, predseda NR SR (2022-10-20):
Prosím, prezentujme sa a hlasujeme. (Reakcia spravodajkyne: „Za Slovákov žijúcich v zahraničí.“ ) Aj za Maďarov na Slovensku. (Povedané so smiechom.) (Hlasovanie.) Prítomných 133 poslancov, za 96, proti 1, zdržalo sa 35, nehlasoval 1. Konštatujem, že sme schválili návrh novely zákona č. 474/2005 Z. z. o Slovákoch žijúcich v zahraničí. Budeme pokračovať v hlasovaní. Aha, pardon, toto budeme prekračovať. To sme si dali, to bol ten bod tisíc..., tlač 1189. To sme presunuli na sedemnástu. Takže budeme pokračovať. Dávam slovo spoločnej spravodajkyni z výboru pre kultúru a médiá pani poslankyni Jarmile Vaňovej. (Reakcia z pléna: „O sedemnástej. O sedemnástej tiež“. ) Aj to je o sedemnástej? Nie, to je návrh poslancov Svrčeka, Gogu, to je, to je v poriadku. Dávam slovo spoločnej spravodajkyni z výboru pre kultúru a médiá poslankyni Jarmile Vaňovej, aby uvádzala hlasovanie v druhom čítaní návrhu poslanca Svrčeka, Gogu, Kozelovej a Žitňanskej na vydanie zákona, ktorým sa dopĺňa zákon č. 241/1993 Z. z. o štátnych sviatkoch, tlač 1127, bod 51 programu. (Reakcie z pléna.) Moment. (Predsedajúci prevzal telefonický hovor.) Ospravedlňujem sa, nedostal som túto informáciu, že ste si to dali na piatu. Teraz mi to až z organizačného povedali, takže to je na piatu. Tieto veci mi treba ale hlásiť, aby sme nedochádzali k takýmto trápnym momentom, alebo aby nedochádzalo. Teraz budeme hlasovať o bode 52 schváleného programu, ktorým je druhé čítanie o návrhu poslancov Svrčeka, Kyselicu a Hatrákovej na vydanie zákona, ktorým sa mení zákon č. 8/2009 Z. z o cestnej premávke. Je to tlač 1129. Prosím spoločného spravodajcu z výboru pre obranu a bezpečnosť poslanca Marcela Mihalika, aby hlasovanie uvádzal. (Hlasovanie o návrhu poslancov Národnej rady Slovenskej republiky Miloša Svrčeka, Lukáša Kyselicu a Kataríny Hatrákovej na vydanie zákona, ktorým sa mení zákon č. 8/2009 Z. z o cestnej premávke a o zmene a doplnení niektorých zákonov v znení neskorších predpisov , tlač 1129.)
Viskupič, Marián, poslanec NR SR (2020-09-16):
Pán podpredseda, ďakujem za slovo. Vážení páni podpredsedovia vlády, vážené kolegyne, kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov pristúpil k návrhu vlády Slovenskej republiky na voľbu predsedu Rady pre rozpočtovú zodpovednosť ako spravodajca Výboru NR SR pre financie a rozpočet. Predmetný návrh bol doručený poslancom Národnej rady ako tlač 235. Vláda Slovenskej republiky v súlade s čl. 3 ods. 2 ústavného zákona č. 493/2011 Z. z. o rozpočtovej zodpovednosti v znení neskorších predpisov predložila tento návrh a zároveň požiadala o jeho prerokovanie na schôdzi Národnej rady. Predseda Národnej rady posúdil uvedený návrh podľa zákona o rokovacom poriadku a svojím rozhodnutím č. 236 z 14. septembra 2020 pridelil tento návrh Výboru NR SR pre financie a rozpočet na prerokovanie s termínom do 16. septembra 2020. Gestorský výbor prerokoval návrh vlády Slovenskej republiky na voľbu predsedu Rady pre rozpočtovú zodpovednosť a prijal k nemu uznesenie č. 63 zo 16. septembra 2020, v ktorom a) konštatuje, že návrh spĺňa náležitosti podľa čl. 3 ods. 2 tretej vety a čl. 3 ods. 4 ústavného zákona Národnej rady Slovenskej republiky č. 493/2011 Z. z. o rozpočtovej zodpovednosti v znení neskorších predpisov, b) súhlasí s návrhom vlády Slovenskej republiky na voľbu predsedu Rady pre rozpočtovú zodpovednosť, c) odporúča Národnej rade Slovenskej republiky 1. zvoliť na návrh vlády Slovenskej republiky Mgr. Jána Tótha, M. A., za predsedu Rady pre rozpočtovú zodpovednosť, 2. hlasovať o uvedenom návrhu formou verejného hlasovania použitím technického zariadenia v rokovacej sále. Výbor ma zároveň uznesením určil ako spoločného spravodajcu. Ďakujem pekne, skončil som. Vážený pán predsedajúci, prosím, otvorte rozpravu.
Žitňanská, Jana, poslankyňa NR SR (2021-10-26):
Ďakujem pekne, pán predseda. Vážené kolegyne, kolegovia, spoločná správa neobsahuje žiadne pozmeňujúce návrhy. V rozprave bol podaný jeden pozmeňujúci návrh. Nakoľko spoločná správa neobsahuje žiadne pozmeňujúce návrhy, prejdeme k hlasovaniu o pozmeňujúcom návrhu podanom v rozprave. Pán predsedajúci, prosím, dajte hlasovať o pozmeňujúcom návrhu poslanca Mariána Viskupiča.
Figeľ, Ján, podpredseda NR SR (2014-06-10):
Ďakujem pekne. Na vystúpenie pána poslanca sú tri faktické. Nech sa páči, s prvou Zoltán Daniš.
Pellegrini, Peter, predseda NR SR (2015-11-20):
S takýmto procedurálnym, čo by som mal robiť, pán Hlina, napríklad teraz, ako odborník na rokovací poriadok (smiech v sále)? Pán poslanec Hlina má procedurálny návrh. Nech sa páči.
Bugár, Béla, doterajší podpredseda NR SR (2012-04-04):
Renáta Zmajkovičová.
Matovič, Igor, poslanec NR SR (2023-03-28):
Tuto pán... (Povedané so smiechom.) Ďakujem pánovi predsedajúcemu, že mi pripomenul, že som stratil niť, ale tentokrát som ju nestratil, naozaj aj samého ma prekvapila tá myšlienka, neviem, či sa vám to niekedy stane. (Povedané so smiechom.) Ale že ak by výsledok tohto experimentu, tejto liečby šokom, ak by výsledok týchto 500 eur za účasť vo voľbách bolo to, že získame na palubu srdcia miliónov ľudí, ktorí by inak sa cítili odstrčení politikou, tak verte tomu, že táto jedna jediná vec by za to stála. A by sa nám to všetkým vrátilo, lebo ak chceme, aby sme boli dobre spravovaná krajina, mali by sme mať ľudí na palube, ľudí, ktorí, ktorí chcú byť súčasťou rozhodovania, ktorí chcú byť súčasťou alebo sa cítia byť súčasťou politiky, a ináč som celkom rád, že mu to nevyšlo, že tie drísty, čo tu chcel rozprávať, že vlastne Viskupič tu rozprávať dnes nemohol. (Povedané so smiechom.) Takže ďakujem vám veľmi pekne všetkým konštruktívnym aj menej konštruktívnym, ale neviem, či tým ďakujem, vám dvom určite ďakujem (rečník prstom ukázal na predrečníkov), lebo zaujímavý pohľad ste do toho vniesli, hovorím, že prekvapila ma vaša odvaha navrhnúť v tomto čase a pri tomto návrhu radšej pokutovanie ľudí ako ich odmeňovanie. Ale o to viac hovorím, že tak sa trošku spolieham, že na konci by ste po tejto noci do včerjaš... či zajtrajšieho hlasovania o 11.00 hod. mohli tak precitnúť a povedať si, že a dajme to tým ľuďom, že si to zaslúžia. Takže ďakujem vám veľmi pekne všetkým, aj spolubojovníkom, že tu mali so mnou dnes niekoľkohodinovú trpezlivosť, dúfam, že vás zadky nebolia, a pome, teda máme poslanecký klub, pán predseda klubu ho zvolal, takže mali by sme ukončiť rokovanie, dnešné rokovanie Národnej rady a rozmýšľam, či ho chcem ukončiť vlastne. Dneska sa mi to celkom páči. No dobre, tak nebudem to naťahovať. Ďakujem veľmi pekne, ešte raz, všetko dobré. (Potlesk.)